修身篇

《增广贤文》 · 佚名

杀人可恕，情理难容。一言既出，驷马难追。道吾好者是吾贼，道吾恶者是吾师。路逢侠客须呈剑，不是才人莫献诗。三人同行，必有我师焉。择其善者而从之，其不善者而改之。少壮不努力，老大徒伤悲。种麻得麻，种豆得豆。天眼恢恢，报应甚速。圣贤言语，神钦鬼服。人各有心，心各有见。口说不如身逢，耳闻不如目见。见人富贵生欢喜，莫把心头似火烧。别人骑马我骑驴，仔细思量我不如。等我回头看，还有挑脚汉。路上有机会，家里没饭吃。有势不须夸，夸了势尤差。无钱不是贫，有怨不是富。知足常足，终身不辱。知止常止，终身不耻。临崖勒马收缰晚，船到江心补漏迟。家丑不可外扬。自来家门，有甚是非。父子和而家不退，兄弟和而家不分。乡党和而争讼息，夫妇和而家道兴。一毫之恶，劝人莫作。一毫之善，与人方便。欺人是祸，饶人是福。天眼恢恢，报应甚速。人而无信，不知其可也。一言既出，驷马难追。飞蛾扑灯甘就镬，春蚕作茧自缠身。英雄饱暖即为非，岂可教他受饥寒。小人狡猾心肠歹，君子公平正直人。一任清心似水，奈何口舌如刀。人平不语，水平不流。上山擒虎易，开口告人难。忠臣不事二君，烈女不更二夫。一人道好，千人传实。凡事要好，须问三老。若争小可，便失大道。不怕一丈走不到，只怕一寸舍不得。使心用心，反害自身。谋事在人，成事在天。一年之计在于春，一日之计在于寅。一家之计在于和，一生之计在于勤。责人之心责己，恕己之心恕人。宁可人负我，切莫我负人。再三须慎意，第一莫欺心。宁向直中取，不可曲中求。人无远虑，必有近忧。爽口食多偏作病，快心事过恐生殃。知足常乐，终身不辱。常将有日思无日，莫把无时当有时。富人思来年，贫人顾眼前。不善难在人，善不难以身。莫信直中直，须防仁不仁。山中有直树，世上无直人。自恨枝无叶，莫怨太阳偏。十年窗下无人问，一举成名天下知。一举首登龙虎榜，十年身到凤凰池。劝君莫作亏心事，古往今来放过谁。欺人是祸，饶人是福。人恶人怕天不怕，人善人欺天不欺。善恶到头终有报，只争来早与来迟。黄河尚有澄清日，岂可人无得运时。得宠思辱，居安思危。念念有如临敌日，心心常似过桥时。英雄行险道，富贵似花枝。人情莫道春光好，只怕秋来有冷时。送君千里，终须一别。但将冷眼看螃蟹，看你横行到几时。见事莫说，问事不知。闲事休管，无事早归。假缎染就真红色，也被旁人说是非。善事可作，恶事莫为。许人一物，千金不移。龙生龙子，虎生虎儿。龙游浅水遭虾戏，虎落平阳被犬欺。一举首登龙虎榜，十年身到凤凰池。